CELEX: 32013R0643
Language: mt
Date: 2013-07-04 00:00:00
Title: Regolament ta’ Implimentazzjoni tal-Kummissjoni (UE) Nru 643/2013 tal- 4 ta’ Lulju 2013 li jikkonċerna l-awtorizzazzjoni tal-Blu Patentat V bħala addittiv fl-għalf għall-annimali li ma jipproduċux ikel u li jemenda r-Regolament (KE) Nru 358/2005  Test b’relevanza għaż-ŻEE

5.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 186/7
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 643/2013
   tal-4 ta’ Lulju 2013
   li jikkonċerna l-awtorizzazzjoni tal-Blu Patentat V bħala addittiv fl-għalf għall-annimali li ma jipproduċux ikel u li jemenda r-Regolament (KE) Nru 358/2005
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprovdi għall-awtorizzazzjoni tal-addittivi għall-użu fin-nutrizzjoni tal-annimali u għar-raġunijiet u l-proċeduri li jagħtu tali awtorizzazzjoni. L-Artikolu 10 tar-Regolament jipprovdi għar-rivalutazzjoni tal-addittivi awtorizzati skont id-Direttiva tal-Kunsill 70/524/KEE (2).
            
         
               (2)
            
            
               Il-Blu Patentat V kien awtorizzat mingħajr limitu ta’ żmien f’konformità mad-Direttiva 70/524/KEE bħala addittiv fl-għalf għal ċerti materjali tal-għalf fuq l-annimali kollha u f’għalf maħsub għall-qtates u l-klieb bid-Direttiva tal-Kummissjoni 74/181/KEE (3), u f’għalf maħsub għal għasafar ornamentali li jieklu granuli u gerriema żgħar mir-Regolament tal-Kummissjoni (KE) Nru 358/2005 (4). Dan il-prodott imbagħad iddaħħal fir-Reġistru tal-Unjoni Ewropea tal-addittivi fl-għalf bħala prodott eżistenti, skont l-Artikolu 10(1) tar-Regolament (KE) Nru 1831/2003.
            
         
               (3)
            
            
               F’konformità mal-Artikolu 10(2) tar-Regolament (KE) Nru 1831/2003 flimkien mal-Artikolu 7 ta’ dak ir-Regolament, tressqet applikazzjoni għar-rievalwazzjoni tal-Blu Patentat V bħala addittiv fl-għalf għall-klieb, il-qtates u annimali li ma jipproduċux ikel, bit-talba li l-addittiv jiġi kklassifikat fil-kategorija tal-addittivi “addittivi sensorji”. Dik l-applikazzjoni kienet akkumpanjata mill-partikolaritajiet u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (4)
            
            
               Fl-opinjoni tagħha tat-31 ta’ Jannar 2013 (5), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li skont il-kundizzjonijiet proposti tal-użu fl-għalf, il-Blu Patentat V ma għandux effett negattiv fuq saħħet l-annimali, u mhux mistenni li joħloq riskju addizzjonali għall-ambjent. L-Awtorità ma tikkunsidrax li hemm bżonn ta’ rekwiżiti speċifiċi għal monitoraġġ wara l-kummerċjalizzazzjoni. L-Awtorità kkonkludiet ukoll li ma għandu jinqala’ l-ebda tħassib dwar is-sikurezza diment li jittieħdu l-miżuri xierqa ta’ protezzjoni. Hija vverifikat ukoll ir-rapport dwar il-metodu tal-analiżi tal-addittivi tal-għalf fl-għalf li tressaq mil-Laboratorju ta’ Referenza mwaqqaf bir-Regolament (KE) Nru 1831/2003.
            
         
               (5)
            
            
               Il-valutazzjoni tal-Blu Patentat V turi li l-kundizzjonijiet għall-awtorizzazzjoni, kif stipulati fl-Artikolu 5 tar-Regolament (KE) Nru 1831/2003, huma sodisfatti. Għaldaqstant, l-użu ta’ din is-sustanza għandu jiġi awtorizzat kif speċifikat fl-Anness ta’ dan ir-Regolament.
            
         
               (6)
            
            
               Minħabba li ngħatat awtorizzazzjoni ġdida skont ir-Regolament (KE) Nru 1831/2003, ir-Regolament (KE) Nru 358/2005 għandu għalhekk jiġi emendat skont dan.
            
         
               (7)
            
            
               Peress li r-raġunijiet ta’ sikurezza ma jeħtiġux l-applikazzjoni minnufih tal-modifiki fil-kundizzjonijiet tal-awtorizzazzjoni, huwa xieraq li jiġi stabbilit perjodu tranżizzjonali għar-rimi tal-ħażniet eżistenti tal-addittiv, tat-taħlitiet lesti minn qabel u tal-għalf kompost li jkun fihom l-additiv, kif awtorizzat bid-Direttiva 74/181/KEE u r-Regolament (KE) Nru 358/2005.
            
         
               (8)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Is-sustanza speċifikata fl-Anness, li taqa’ taħt il-kategorija “addittivi sensorji” u mal-grupp funzjonali “koloranti, sustanzi li jżidu jew li jerġgħu jagħtu l-kulur fl-għalf”, hija awtorizzata bħala addittiv fin-nutrizzjoni tal-annimali soġġetta għall-kundizzjonijiet stipulati f’dan l-Anness.
   Artikolu 2
   Fl-Anness II tar-Regolament (KE) Nru 358/2005 l-annotazzjoni fir-ringiela E 131 hija mħassra.
   Artikolu 3
   Is-sustanza speċifikata fl-Anness u l-għalf li jkun fih dik is-sustanza, li huma prodotti u ttikkettati qabel il-25 ta’ Lulju 2015 skont ir-regoli applikabbli qabel il-25 ta’ Lulju 2013 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
   Artikolu 4
   Dan ir-Regolament għandu jidħol fis-seħħ fl-għoxrin jum ta’ wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta’ Lulju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 270, 14.12.1970, p. 1.
   
      (3)  ĠU L 94, 4.4.1974, p. 16.
   
      (4)  ĠU L 57, 3.3.2005, p. 3.
   
      (5)  The EFSA Journal 2013; 11(3):3108.
   
      ANNESS
      
                  Numru tal-identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  mg/kg tal-għalf komplet b’kontenut ta’ ndewwa ta’ 12 %
               
            
                  
                     Kategorija ta’ addittivi sensorji. Grupp funzjonali: koloranti, sustanzi li jżidu jew jerġgħu jagħtu l-kulur lill-għalf
                  
               
            
                  2a131
               
               
                  —
               
               
                  Blu Patentat V
               
               
                  
                               
                           
                           
                              
                                 Sustanza attiva
                              
                              Blu Patentat V
                           
                        
                               
                           
                           
                              
                                 Karatterizzazzjoni tas-sustanza attiva
                              
                              Isem: Kompost tal-kalċju jew tas-sodju tal-melħ intern tal-idrossidu tad-dietilammonju ta’ [4-(α-(4-dietilamminofenil)-5-idrossi-2,4-disulfofenil-metiliden) 2,5-ċikloessadien-1-iliden] u l-koloranti sussidjarji flimkien mal-klorur tas-sodju u/jew is-sulfat tas-sodju u/jew is-sulfat tal-kalċju bħala l-komponenti prinċipali mingħajr kulur. Il-melħ tal-potassju huwa permess ukoll.
                           
                        
                               
                           
                           
                              
                                 Kompożizzjoni tal-addittiv
                              
                              Kriterji ta’ purità: minimu ta’ 90 % tas-sustanzi kollha koloranti, ikkalkulati bħala l-melħ tas-sodju, tal-kalċju jew potassju.
                              Lewkobażi: Mhux iktar minn 1,0 %
                           
                        
                               
                           
                           
                              
                                 Metodu tal-Analiżi
                                  (1)
                              
                              
                                          —
                                       
                                       
                                          Għall-kwantifikazzjoni tat-total tal-kontenut tas-sustanzi koloranti tal-Blu Patentat V fl-addittiv tal-għalf u fl-għalf: Spettrofotometrija fi 638 nm (il-monografija JECFA Nru. 1, Vol. 4 il-metodu rakkomandat mid-Direttiva tal-Kummissjoni 2008/128/KE (2)).
                                       
                                    
                        
               
                  L-annimali kollha li ma jipproduċux ikel
               
               
                  —
               
               
                  —
               
               
                  250 
               
               
                  Għas-sikurezza tal-utent: protezzjoni għan-nifs, nuċċalijiet u ingwanti tas-sikurezza għandhom jintlibsu waqt l-użu.
               
               
                  Il-25 ta’ Lulju 2023
               
            
         (1)  Id-dettalji dwar il-metodi analitiċi jistgħu jinstabu fl-indirizz tal-Laboratorju ta’ Referenza li ġej: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  ĠU L 6, 10.1.2009, p. 20.